Samsung Galaxy Z Flip vist frem under Oscar-uddelingen

Egentlig skal den først lanceres under Galaxy Unpacked-eventet på tirsdag, men Samsung smugstartede og viste en reklame for sin Galaxy Z Flip allerede natten til søndag, under Oscar-showet.

Uden at navngive telefonen i reklamen bekræftede den alligevel væsentlige rygter om telefonen, der bliver Samsungs andet forsøg på at lave en model med foldbar skærm; blandt andet design og visse funktioner.

I reklamen vises Galaxy Z Fold både i åben og lukket tilstand, ligesom Samsung når at forklare, at “folder på skærmen er helt normalt”. En kvik bruger har optaget reklamen og lagt den på Twitter:

Samsung just showed off the entire Z Flip during its Oscars ad. Small print says screen crease is normal, heh pic.twitter.com/uBesJ0FonT
— nilay patel (@reckless) February 10, 2020

Reklamen Bekræfter blandt andet en ydre 1-tommer skærm, der lyser op, når der kommer beskeder og indgående opkald. Videoopkald via Google Duo spiller også en væsentlig rolle i videoen.

I modsætning til Samsung første foldbare telefon, Galaxy Fold, vil Galaxy Z Flip bøje på den korte led – og minder dermed i type om Motorola Razr, der er på vej ud i butikkerne. Samsung vil officielt præsentere både Z Flip og den nye Galaxy S20-familie under et Galaxy Unpacked-event i morgen, tirsdag.

Samsung Galaxy Z Flip vist frem under Oscar-uddelingen